open-index/open-wikipedia-markdown huggingface dataset:
ג'יימס ספנסר-צ'רצ'יל, הדוכס השנים-עשר ממרלבורו

**צ'ארלס ג'יימס ספנסר-צ'רצ'יל, הדוכס השנים עשר ממרלבורו** (באנגלית: **Charles James Spencer-Churchill, 12th Duke of Marlborough**; נולד ב-24 בנובמבר 1955) עד 2014 החזיק בתואר **מרקיז בלנדפורד**, והיה ידוע בכינויו **ג'יימי בלנדפורד** או **ג'יימי מרלבורו**, וכיום מחזיק בתואר דוכס מרלבורו. בנם הבכור של ג'ון ספנסר-צ'רצ'יל, הדוכס האחד-עשר ממרלבורו ואשתו הראשונה, סוזן מרי הורנבי.

## ביוגרפיה
צ'ארלס ג'יימס ספנסר-צ'רצ'יל נולד ב-24 בנובמבר 1955 באוקספורד, והתחנך בבית הספר הארו ובמכללה המלכותית החקלאית. 

עבד כמנהל שיווק בחברת כוונון הרכב Brodie Brittain Racing בבראקלי. בשנת 1996 ארגן את שירותי ההסעדה עבור קבוצת המרוצים של פורמולה 1 בנטון. 

כמרקיז בלנדפורד, ניהל אורח חיים של פלייבוי. בשל אורח חייו, התרחק ממנו אביו במשך שנים אחדות, כיוון שלשיטתו ג'יימס חי בסגנון שלא התאים למעמדו החברתי הגבוה. עוצמת הסכסוך בין האב לבנו הייתה כה גדולה, עד שהאב חשש לנזק קבוע לשמה הטוב של אחת השושלות הוותיקות והמכובדות ביותר במדינה. כתוצאה מכך החליט אביו ב-1994 לנשל את ג'יימס באופן חלקי מהירושה. מבחינה חוקית ג'יימס הוא יורש התואר והזכות להתגורר בארמון, אך אביו הקים קרן נאמנות על מנת לפקח על נכסי האחוזה, והפעיל אותה באופן כזה שג'ורג', בנו של ג'יימס, יוכל להשתמש בה. הונה של הקרן הוערך בכ-100 מיליון לירות שטרלינג. למרות כל המרירות בין האב לבנו, הם התפייסו לבסוף בשנת 2008. אביו התיר לו לחזור לאחוזה המשפחתית, העניק לו את אחד מבתי החווה שבשטחה, והעניק לו תפקידים ביצועיים בניהולה, כולל היתר להקים חנות לחווה ולמכור בה מוצרי מזון מתוצרת עצמית בשיתוף פעולה עם השף מרקו פייר וייט.

בשנת 1995 ריצה ג'יימס חודש מאסר בעקבות האשמות על זיוף מרשמים. בספטמבר 2007 נידון לשישה חודשי מאסר לאחר שהואשם בשתי עבירות של נהיגה מסוכנת ובעבירה אחת של השמדת רכוש, בעקבות תקיפת רכב של נהג אחר במהלך אירוע של "סכסוך בכביש".  במקביל, הוטל עליו עונש של שלילת רישיון הנהיגה למשך שלוש וחצי שנים.

לאחר מות אביו בשנת 2014, הזכיר ה"אוקספורד מייל" את "התמכרות הסמים המפורסמת היטב" של הדוכס החדש, ודיווח שדובר מטעם ארמון בלנהיים אמר כי "הארמון יישאר תחת שליטת נאמנים", אך הדוכס ה-12 עשוי להיות אחד מהנאמנים. הדיילי טלגרף דיווח כי "האחריות לשמור על אחד מהבתים הכפריים הגדולים ביותר בבריטניה לדורות הבאים עברה כעת לג'יימי בלנדפורד, דוכס מרלבורו הנוכחי, לאחר שינוי מרשים במערכת היחסים שלו עם אביו המנוח, שכינה אותו בעבר כ'הכבשה השחורה' של המשפחה".

ב-2021, שבע שנים לאחר שירש את דוכסות מרלבורו, נבחר למועצת העיר וודסטוק. במהלך הבחירות הכלליות בבריטניה ב-2024, הדוכס תמך במפלגת Reform UK.

## משפחתו
ב-24 בפברואר 1990 התחתן ג'ייס עם רבקה מרי פיו בראון, אולם הם התגרשו בשנת 1998, ממנה נולד לו בן אחד: 
* ג'ורג' ג'ון גודולפין ספנסר-צ'רצ'יל, מרקיז בלנדפורד (נולד ב-28 ביולי 1992) 

ב -1 במרץ 2002 התחתן ג'יימס בשנית עם אדלה גריפיתס, ממנה נולדו לו שני ילדים: 
* ליידי ארמינטה קלמנטין מייגן ספנסר-צ'רצ'יל (נולדה ב-8 באפריל 2007) 
* לורד קאספאר סשה אייבור ספנסר-צ'רצ'יל (נולד ב-18 באוקטובר 2008)

## אילן יוחסין

## קישורים חיצוניים

## הערות שוליים

קטגוריה:משפחת ואנדרבילט
קטגוריה:משפחת ספנסר-צ'רצ'יל
קטגוריה:בוגרי בית הספר הארו
12
קטגוריה:בריטים שנולדו ב-1955
עבדאללה ג'אבר

**עבדאללה ג'אבר** (בערבית: **عبد الله جابر**; נולד ב-17 בפברואר 1993) הוא כדורגלן ערבי-ישראלי, המשחק בעמדת המגן השמאלי בקבוצת בני ריינה מליגת העל הישראלית.

## קריירת מועדונים
ג'אבר נולד וגדל בטייבה, ישראל, למשפחה ערבית-מוסלמית. הוא אחיו הגדול של הכדורגלן ושחקן נבחרת ישראל, מחמוד ג'אבר.

החל לשחק כדורגל במחלקת הנוער של הפועל כפר סבא, ממנה עבר בגיל 17 וחצי לקבוצת הנוער של הפועל רמת השרון. ב-5 במאי 2011 ערך את הופעת הבכורה שלו בקריירה במדי הקבוצה הבוגרת של הפועל רמת השרון, כשנכנס כמחליף בתיקו 1–1 נגד הפועל חיפה בליגת העל.

בקיץ  חתם בהילאל אל-קודס מליגת העל הפלסטינית, עמה זכה בגביע פלסטין בסיום העונה. בקיץ  חתם באהלי אל-ח'ליל, והיה שותף להעפלה של הקבוצה לגביע AFC.

בקיץ  חתם באל-מוקוואלון מליגת העל המצרית, אך העסקה בוטלה אחרי שלושה ימים. שנה לאחר מכן חתם באל-איתיחאד אלכסנדריה המצרית, אך גם עסקה זו בוטלה, עקב רישומו כישראלי ולא כפלסטיני.

במאי  חתם בהפועל חדרה מליגת העל.

ב-29 במאי 2021 חתם בבני סכנין מליגת העל הישראלית.

ב-17 בינואר 2023 חתם במכבי בני ריינה.

## נבחרות פלסטין
בשנת 2013 זומן ג'אבר לנבחרת הצעירה של פלסטין, במדיה רשם שמונה הופעות.

ב-19 במאי 2014 ערך את הופעת הבכורה שלו בנבחרת פלסטין הבוגרת, בניצחון 1–0 על  במסגרת גביע האתגר של ה-AFC. הוא זכה עם הנבחרת בתואר, שהעניק לנבחרתו העפלה אוטומטית לגביע אסיה בכדורגל 2015, לראשונה בתולדותיה.

ב-12 באוקטובר 2014 הבקיע את שער הבכורה שלו בנבחרת, בניצחון 2–0 במשחק ידידות מול .

השתתף עם נבחרת פלסטין בגביע אסיה 2015 ובגביע אסיה 2019.

ב-2020 נופה מסגל נבחרת פלסטין, על אף תרומתו הרבה ואף ששימש כקפטן לסירוגין, כתגובה על חתימתו בהפועל חדרה, קבוצה מליגת העל הישראלית.

## תארים
; נבחרת פלסטין
*גביע האתגר של ה-AFC: 

; הילאל אל-קודס
*הגביע הפלסטיני: 
*הסופר קאפ הפלסטיני: 
*גביע יאסר ערפאת: 

; אהלי אל-ח'ליל
*הגביע הפלסטיני: , 
*הסופר קאפ הפלסטיני: 

## קישורים חיצוניים

## הערות שוליים

קטגוריה:כדורגלנים פלסטינים
קטגוריה:מגני כדורגל ישראלים
קטגוריה:מגני כדורגל פלסטינים
קטגוריה:כדורגלנים ערבים ישראלים
קטגוריה:כדורגלני הפועל רמת השרון
קטגוריה:כדורגלני הילאל אל-קודס
קטגוריה:כדורגלני אהלי אל-ח'ליל
קטגוריה:כדורגלני הפועל חדרה
קטגוריה:כדורגלני בני סכנין
קטגוריה:כדורגלני נבחרת פלסטין
קטגוריה:טייבה: כדורגלנים
קטגוריה:כדורגלני גביע אסיה 2015
קטגוריה:כדורגלני גביע אסיה 2019
קטגוריה:מוסלמים
קטגוריה:ישראלים שנולדו ב-1993
קטגוריה:פלסטינים שנולדו ב-1993
קים יאנג-וון

**קים יאנג-וון** (בקוריאנית: **김영권**; נולד ב-27 בפברואר 1990) הוא כדורגלן דרום קוריאני המשחק בעמדת הבלם בקבוצת אולסן יונדאי.

## קריירת מועדונים
יאנג-וון החל את הקריירה שלו בקבוצת הכדורגל של אוניברסיטת ג'אונג'ו. בינואר  הצטרף לפ.צ. טוקיו. ב-20 במרץ 2010 ערך את הופעת הבכורה שלו בקבוצה במשחק הליגה נגד גמבה אוסקה. ב-6 ביוני 2010 הבקיע את שער הבכורה שלו במשחק הגביע נגד קיוטו סנגה. ב-31 בדצמבר 2010 חתם באורמייה ארדיג'ה.

ב-2 ביולי 2012 חתם לארבע עונות בגואנגג'ואו אוורגראנד מליגת העל הסינית תמורת 2.5 מיליון דולר. ב-22 באוגוסט ערך את הופעת הבכורה שלו בקבוצה בניצחון 0–1 נגד ליאונינג ווהווין במסגרת הגביע. שלושה ימים לאחר מכן, ערך את הופעת הבכורה שלו בליגה הסינית בתיקו 0-0 נגד טיינג'ין טדה. ב-20 באפריל 2013 הבקיע את שער הבכורה שלו בגואנגג'ואו בניצחון 1–6 נגד צ'אנגצ'ון יטאי.

בינואר  חזר ליפן וחתם בגמבה אוסקה במדיה שיחק שלוש עונות.

בינואר  הצטרף לאולסן יונדאי.

## קריירה בינלאומית
קים שיחק בצעירותו בנבחרות הצעירות של קוריאה הדרומית, והשתתף עימן בגביע העולם בכדורגל עד גיל 20 בשנת , המשחקים האסיאתים בשנת  ובאולימפיאדת לונדון (2012).

ביולי  קים זומן לראשונה לסגל הנבחרת הבוגרת. ב-11 באוגוסט 2010 קים ערך את הופעת הבכורה שלו בנבחרת במשחק ידידות נגד . ב-3 ביוני 2011 קים הבקיע את שער הבכורה שלו בנבחרת במשחק ידידות נגד .

ב-26 בינואר 2015 קים הבקיע בניצחון של קוריאה הדרומית נגד  במסגרת חצי גמר גביע אסיה, ניצחון שנתן לקוריאה עלייה לגמר גביע אסיה לראשונה משנת 1988.

קים השתתף עם הנבחרת במונדיאל 2014, גביע אסיה בכדורגל 2015, מונדיאל 2018 וגביע אסיה בכדורגל 2019.

נכלל בסגל נבחרת קוריאה הדרומית לטורניר מונדיאל 2022.

נכלל בסגל נבחרת קוריאה הדרומית לטורניר גביע אסיה 2023.

## תארים
; גואנגג'ואו אוורגראנד
*ליגת האלופות האסיאתית: , 
*ליגת העל הסינית: , , , , , 
*גביע ה-FA הסיני: , 
*הסופר קאפ הסיני: 

; נבחרת קוריאה הדרומית
*גביע מזרח אסיה בכדורגל: 

; אישיים
*שחקן העונה של ההתאחדות לכדורגל בקוריאה הדרומית: 
*נבחרת העונה בליגת העל הסינית: , , , 

## קישורים חיצוניים

## הערות שוליים

קטגוריה:כדורגלנים דרום קוריאנים
קטגוריה:בלמי כדורגל דרום קוריאנים
קטגוריה:כדורגלני טוקיו
קטגוריה:כדורגלני גואנגג'ואו
קטגוריה:כדורגלני גמבה אוסקה
קטגוריה:כדורגלני אולסן יונדאי
קטגוריה:כדורגלנים באולימפיאדת לונדון (2012)
קטגוריה:כדורגלני מונדיאל 2014
קטגוריה:כדורגלני גביע אסיה 2015
קטגוריה:כדורגלני מונדיאל 2018
קטגוריה:כדורגלני גביע אסיה 2019
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:דרום קוריאנים שנולדו ב-1990
פנופלוזאורוס

**פנופלוזאורוס** (שם מדעי: *Panoplosaurus*; משמעות השם: "לטאה משוריינת לחלוטין") הוא סוג של דינוזאור צמחוני ממשפחת הנודוזאוריים אשר חי בקרטיקון העליון לפני 76 מיליון שנה. מאובניו התגלו באלברטה שבקנדה ב-1917 בידי חוקר הדינוזאורים האמריקאי צ'ארלס מורטרם שטרנברג וכעבור שנתיים נתן לו החוקר לורנס למב (Lawrence Lambe) את שמו.

## מאפיינים
הפנופלוזאורוס היה מקרובי משפחתו של האאופלוצפלוס המשוריין והיה משוריין באופן דומה להם. הוא הגיע לאורך 5–7 מטרים, לגובה 2 מטרים ולמשקל 1.5-1.6 טון. רכסי קשקשים גרמיים כיסו את הכתפיים, הגב והצוואר והראש היה בעל רכס גבשושיות רבות לאורכו שיצרו מעין "קסדה". כמו כן על הכתפיים היו כמה דוקרני עצם ארוכים שפנו החוצה. רק הזנב היה חסר הגנה בקצהו. היו לו רגליים קצרות בעלות שלוש אצבעות דמויות-פרסה. הראש היה קצר ורחב ובו מערכת שיניים טוחנות שעזרו לו לעכל צמחייה מהקרקע.

מספר חוקרים סברו שהוא היה זהה לאדמונטוניה, סוג שנמצא באותם אזורים, אך דעה זו לא מוסכמת על רוב המדענים.

## בתרבות
דינוזאור זה הופיע במשחק Jurassic Park: Operation Genesis.

## קישורים חיצוניים

*
## הערות שוליים

קטגוריה:נודוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי לורנס למב
קטגוריה:מאובני טקסונים שתוארו ב-1919
ראפלה

**ראפלה** (באסטונית: **Rapla**) היא עיר ובירת מחוז ראפלה שבאסטוניה. העיר ממוקמת 50 קילומטרים דרומית לבירה טאלין.

## היסטוריה
האזכורים המוקדמים ביותר לקיום העיירה נמצאו בספר מפקד האוכלוסין הדני משנת 1241, בתקופת שלטונו של ולדמר השני, מלך דנמרק. ראפלה החלה להתפתח לראשונה לקראת סוף המאה ה-13 ובתקופה זו נבנה בכפר מנזר ציסטריאני.

תקופת הצמיחה העיקרית של ראפלה החלה רק בשלהי המאה ה-19, כאשר נבנו בעיר בית מרקחת, בית ספר ובית חולים. בשנת 1898 הוקם מפעל לייצור לבנים ובשנת 1900 הונחה מסילת רכבת בין ראפלה לוויליאנדי.

## גלריית תמונות

קובץ:Rapla kirik1.jpg|כנסיית מריה מגדלנה
קובץ:Rapla raudteejaam 2010-05-12.jpg|תחנת הרכבת של ראפלה
קובץ:Rapla kultuurikeskus.JPG|המרכז התרבותי של ראפלה
קובץ:Rapla, pangahoone Tallinna mnt 12 (1).jpg|בנק בראפלה


## קישורים חיצוניים

קטגוריה:אסטוניה: ערים
ז'אומה סוספדרה

**ז'אומה סוספדרה אי ז'וליה** (בקטלאנית: **Jaume Sospedra i Julià**, לעיתים נקרא בשם הספרדי "חיימה" (Jaime); 5 בנובמבר 1913 – 31 ביולי 1990) היה כדורגלן ספרדי-קטלאני ששיחק בעמדת הקיצוני במהלך שנות ה-30 וה-40 של המאה ה-20. נודע בעיקר בשל תקופתו במדי ברצלונה, שבמדיה שיחק במשך 8 שנים.

## קריירה
סוספדרה היה קיצוני שהתבסס על יכולת הכדרור שלו ובהרמות לרחבה. בצעירותו שיחק בשורות קבוצה קטנה מקולוניה גואל. ב-1931 הצטרף לקבוצת סנטבויה שמן העיירה סנט בוי דה ליוברגט, עיירת הולדתו. שלוש שנים מאוחר יותר עבר לגאווה, ושנה לאחר מכן הצטרף לסבדל, ששיחקה אז בליגה השנייה בספרד. ב-1936 פרצה מלחמת האזרחים הספרדית, במהלכה הושבת הכדורגל.

עם תום המלחמה ב-1939, עבר סוספדרה לברצלונה, הקבוצה הבכירה בקטלוניה ומהבכירות שבכדורגל בספרד. התקופה שלאחר מלחמת האזרחים הייתה קשה עבור ברצלונה, שרוב שחקניה ברחו לגולה ולא שבו בזמן המלחמה. סוספדרה השתלב במהרה בקבוצתו החדשה והיה שותף לקשייה הרבים. בעונתו הראשונה בברצלונה, שבה היא סיימה במקום התשיעי, שותף ב-17 מ-22 משחקי הליגה, בהם הבקיע שלושה שערים. העונה הבאה הייתה מוצלחת עבור יותר עבור ברצלונה בכלל וסוספדרה בפרט. סוספדרה הבקיע 5 שערי ליגה במהלך העונה, כולל צמד בקלאסיקו נגד ריאל מדריד בו ניצחה ברצלונה 3–0 ב-1 בדצמבר 1940, וברצלונה סיימה במקום הרביעי.

עונת 1941/1942 הייתה מהעונות הקשות בתולדות המועדון, עונה בה הקבוצה הייתה על סף ירידה לליגה השנייה. ב-22 במרץ 1942, במשחק נגד סביליה, הבקיע סוספדרה שער והיה חלק מניצחון בתוצאה 6–2 שבזכותו עלתה ברצלונה מעל לקו האדום, למקום ה-12, שעליו שמרה עד סוף העונה וכך נשארה בליגה הראשונה. על אף חוסר ההצלחה בליגה, זכתה הקבוצה בגביע. משחק הגמר נגד אתלטיק בילבאו, שנערך ב-21 ביוני באצטדיון צ'מרטין, הגיע להארכה לאחר ש-90 הדקות הראשונות שלו הסתיימו בתוצאת תיקו 3–3. בהארכה, הרים סוספדרה כדור מדויק לראשו של מריאנו מרטין, שנגח פנימה את שער הניצחון שהעניק לברצלונה את התואר.

בעונת 1942/1943 התאוששה ברצלונה מהמשבר שפקד אותה בעונה הקודמת והיא סיימה את הליגה במקום השלישי. במהלך העונה הבקיע סוספדרה חמישה שערים. בנוסף, במשחק הראשון של חצי גמר הגביע נגד ריאל מדריד ב-6 ביוני 1943 כבש סוספדרה שער וברצלונה ניצחה 3–0. אולם, במשחק הגומלין הובסה ברצלונה בתוצאה 11–1 והודחה מהטורניר. לאחר שבעונת 1943/1944 ערך שלוש הופעות בלבד, בעונת 1944/1945 כבש סוספדרה שני שערים ב-10 הופעות ובכך לקח חלק בזכייתה של ברצלונה באליפות ספרד השנייה בתולדותיה. בעונת 1945/1946 לא שותף באף משחק, ובעונה שלאחר מכן תרם שער אחד בשבע הופעות, בדרכה של ברצלונה למקום הרביעי בליגה. בשמונה שנותיו של סוספדרה בברצלונה, ערך 161 הופעות, בהן הבקיע 38 שרים.

בקיץ 1947 עבר סוספדרה מברצלונה ליריבה העירונית שלה, אספניול, שם שיחק במשך עונה אחת. בעונה זו הופיע ב-19 משחקי ליגה, בהם כבש שלושה שערים. ב-1948 עבר לאספניה אינדוסטריאל, קבוצה קטנה מהעיר ברצלונה. כעבור שנה שב לעיר הולדתו והוא שיחק למשך עונה בודדת במדי סנטבויה. בתום השנה הצטרף לאאוזבי גואל, קבוצה קטנה מפאתי העיר ברצלונה. ב-1954, כעבור ארבע שנים במדיה, פרש ממשחק.

## תארים
;ברצלונה
* אליפות ספרד: 1944/1945
* הגביע הספרדי: 1941/1942
* קופה דה אורו "ארחנטינה": 1945

## לקריאה נוספת

* 


## קישורים חיצוניים

## הערות שוליים

קטגוריה:כדורגלני אספניול
קטגוריה:כדורגלני ברצלונה
קטגוריה:כדורגלני סבאדל
קטגוריה:חלוצי כדורגל ספרדים
קטגוריה:חלוצי כדורגל קטלאנים
קטגוריה:כדורגלנים קטלאנים
קטגוריה:ספרדים שנולדו ב-1913
קטגוריה:ספרדים שנפטרו ב-1990
טירה סקובי

**טִירָה סְקוֹבִּי** (באנגלית: **Tiera Skovbye**; נולדה ב-6 במאי 1995) היא שחקנית קנדית. התפרסמה לקהל הרחב בשל כיכובה בסדרת הדרמה "ריברדייל" בדמותה של פולי קופר.

## ביוגרפיה
סקובי נולדה ב-6 במאי 1995 בוונקובר שבקנדה, למשפחה ממוצא סקנדינבי.

## קריירה
סקובי החלה את הקריירה שלה בגיל 10, וקיבלה את התפקיד המרכזי הראשון שלה בשנת 2007, כששיחקה בסדרת הטלוויזיה האמריקאית-קנדית "Painkiller Jane".

סקובי הופיעה בתפקידים שוליים בעוד סרטים, סרטים קצרים וסדרות רבות, כשביניהן סדרת הטלוויזיה "החץ" והסרט "נשיקה בחצות".

בשנת 2014 שיחקה את דמותה של אליזבת' ברקלי בסרט הטלוויזיה "The Unauthorized Saved by the Bell Story".

בשנת 2017 החלה לשחק בסדרת הטלוויזיה האמריקאית "ריברדייל", בתפקיד של פולי קופר.

בין השנים 2017–2018 שיחקה בתפקיד משני בסדרת הטלוויזיה "עד עצם היום הזה".

בשנת 2018 שיחקה בסרט האימה-מסתורין "הקיץ של 84", ובסרט "נשיקה בחצות" לצד בלה ת'ורן.

בשנת 2020 החלה לגלם את דמותה של בטי ברודריק בצעירותה בסדרת המסתורין "ג'ון הנבל" בעונתה השנייה.

## חיים אישיים
ב-14 באוגוסט 2017 התארסה סקובי לבן-זוגה ג'יימסון פארקר.

אחותה הקטנה של סקובי, אליסיה, היא גם שחקנית.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה קנדיות
קטגוריה:שחקניות ילדות קנדיות
קטגוריה:קנדיות שנולדו ב-1995
קטגוריה:קנדים שנולדו ב-1995
נורווגים

**נורווגים** (בנורווגית: **Nordmenn**) הם קבוצה אתנית ואומה של ילידי נורווגיה, שם הם מהווים את הרוב המכריע של האוכלוסייה. לנורווגים תרבות משותפת והם דוברים את השפה הנורווגית. הנורווגים הם צאצאים של האוכלוסייה הנורדית שחיה באזור זה במהלך ראשית ימי הביניים ואשר הקימה את ממלכת נורווגיה המאוחדת במהלך המאה ה-9. במהלך התקופה הוויקינגית, הנורווגים ועמים נורדיים אחרים כבשו, התיישבו ושלטו בחלקים של האיים הבריטיים, איי פארו, איסלנד וגרינלנד. לנורווגים קשר הדוק לצאצאים אחרים של האוכלוסייה הנורדית מימי הביניים כמו הדנים, השוודים, האיסלנדים ותושבי איי פארו, וכמו גם קבוצות אוכלוסייה אחרות כמו הסקוטים בה התיישבו במקור נורדים רבים אשר הותירו בה השפעה מתמשכת - במיוחד באזור האיים הצפוניים של סקטולנד (באורקני ובאיי שטלנד).

השפה הנורווגית, עם שתי צורות התקן הרשמיות שלה נורווגית ספרותית ונורווגית חדשה, היא חלק ממשפחת השפות הגרמאניות הצפוניות אשר מובנות לרוב גם על ידי דוברי השפות הדומיננטיות האחרות באזור סקנדינביה. ישנן כיום גם קהילות מהגרים נורווגים שונות ברחבי העולם, כאשר רוב נמצאות בארצות הברית, קנדה, אוסטרליה, ניו זילנד, דרום אפריקה ובריטניה. מרבית הנורווגים חברים בכנסייה האוונגלית-לותרנית של נורווגיה, שהיא הכנסייה הרשמית של הממלכה, אף על פי כן חלקים גדולים מהאוכלוסייה הנורווגית כיום הם לא דתיים, אלא אתאיסטים או אגנוסטיים.

## שפה
נורווגית משתייכת למשפחת השפות הגרמאניות הצפוניות, שהיא אחד משלושת הענפים של השפות הגרמאניות. ישנם כ-5 מיליון דוברים של השפה הנורווגית ורובם נמצאים בנורווגיה. ישנם גם דוברי נורווגית רבים בדנמרק, שוודיה, גרמניה, בריטניה, ספרד, קנדה וארצות הברית.

## תרבות
ממוזער|ימין|250px| יום החוקה הנורווגי, 17 במאי
ל**תרבות הנורווגית** קשר הדוק להיסטוריה ולגאוגרפיה של נורווגיה. תרבות החקלאים הנורווגית המסורתית נבעה לא רק מכך שהיסטורית לנורווגיה היו משאבים דלים והמדינה הייתה מאופיינת באקלים קשה, אלא גם מחוקי הקניין העתיקים של המדינה. במאה ה-19, התרבות הנורווגית פרחה כאשר האומה חתרה לפתח זהות עצמאית בתחומי הספרות, האמנות והמוזיקה.

## קישורים חיצוניים

## הערות שוליים

*
מגזרי בוקרשט

ממוזער|150px|שמאל|מגזרי בוקרשט
**מגזרי בוקרשט** (ברומנית: **Sectoarele Bucureștiului**) הם החלוקה המנהלית-טריטוריאלית של העיר בוקרשט.

העיר בוקרשט מחולקת לשישה מגזרים, כשבראש כל מגזר יש ראש עירייה ומועצה מקומית נבחרת, עליהם מוטלת האחריות לניהול עניינים מקומיים, רחובות, גינון, בתי ספר ושרותי ניקיון. בכל מגזר יש ארבע עד חמש שכונות.

## חלוקות קודמות
החלוקה האדמיניסטרטיבית הראשונה של בוקרשט בוצעה בשנת 1789, כשהעיר חולקה ל-5 פלאסות: Plasa Târgului, Plasa Gorganului, Plasa Broștenilor, Plasa Târgului de Afară, Plasa Podului Mogoșoaiei. ב-1828 כל פלאסה מקבלת צבע משלה, אדום ל- Plasa Târgului, צהוב ל-Plasa Mogoșoaiei, ירוק ל-Plasa Gorganului, כחול ל-Plasa Broștenilor ושחור ל-Plasa Târgului de Afară. במאה ה-20 בוטלה הפלאסה האדומה ושטחה חולק בין יתר הפלאסות.

לאחר 23 באוגוסט 1944 חולקה בוקרשט לשלושה מגזרים לפי צבעים: המגזר הראשון צהוב, המגזר השני שחור והמגזר השלישי כחול. החלפת השלטון בסוף 1947 גררה חלוקה חדשה של בוקרשט, הפעם לשמונה ראיונות.
# י. ו. סטלין (לאחר הדה-סטליניזציה נקרא 30 בדצמבר)
# האחד במאי
# 23 באוגוסט
# טודור ולדימירסקו
# ניקולאה בלצ'סקו
# ו. א. לנין
# גאורגה גאורגיו-דז' (בהמשך שונה ל-16 בפברואר)
# גריביצה האדומה

ב-1968 הראיונות שונו בחזרה למגזרים, ובוקרשט כללה 8 מגזרים, 12 קומונות תת-עירוניות ו-23 כפרים. באוגוסט 1979 צומצם מספר המגזרים לשישה.

## קישורים חיצוניים

קטגוריה:בוקרשט: גאוגרפיה
טינו מושקוביץ

**טינו (קונסטנטין) מושקוביץ** (נולד ב-1982 בדונצק שבאוקראינה) הוא משורר, מתרגם, ומבקר ספרות ישראלי. חתן פרס שרת התרבות למתרגמים לשנת 2018.

שיריו ותרגומיו נדפסו בכתבי עת שונים (בהם 'מטעם', 'דחק' ו'עכשיו') ובעיתונות היומית.

מושקוביץ משמש כמבקר במוסף הספרים של עיתון 'הארץ' וכמרצה בבית הספר לאמנויות המילה.

## ספרי שירה
***גרינשפן** (דחק, 2015).
***400 עוף** (מקום לשירה, 2019).
***בטן אלפא** (ברחש, 2022).
***הרצל** (דחק, ברחש, 2025)

## תרגומים
* **מחזות פוטוריסטיים – מאיאקובסקי, קרוצ'וניך, חלבניקוב** (דחק, 2016). זיכה את המתרגם בפרס שרת התרבות.
* **יומנו של סופר כרך א – דוסטויבסקי פיודור מיכאילוביץ** (כרמל, 2019).
***הפרח האדום** – וסוולוד גרשין (תשע נשמות, 2020).
***שירה רוסית – 1970–2020** (ננופואטיקה, 2020).
***[[בית ספר למטומטמים]]** – סשה סוקולוב (כרמל, 2022).
***ספר הזאום** (דחק, 2024)
***קולו של המשורר** – אלן גינסברג, מסות ומאמרים. דחק, סדרת 'דרש – כתבי מופת בפואטיקה ואסתטיקה', 2025.
***מרד הבהמות** – ניקולאי קוסטומארוב (נהר, 2025)

## קישורים חיצוניים
* 
* 
* חגית בת-אליעזר, על שיר אחד טוב במיוחד, באתר "בכיוון הרוח"
* 
* 
* 
* אריק גלסנר, על "יומנו של סופר" (כרך א'), של פ.מ. דוסטויבסקי, בהוצאת "כרמל" (מרוסית: טינו מושקוביץ, 328 עמ').
* בשר זה מסעיר בידיים טובות, מדקה 25: טינו מושקוביץ בוחן את גבולות הגוף, השיח, השירה והצורה בספר שיריו ״400 עוף״, 'מה שכרוך', 19 בפברואר 2019.
*צור ארליך, קריאה ראשונה של ננופואטיקה 21: שירה רוסית 1970–2020 / בעריכת טינו מושקוביץ, כתב עת 'השילוח', גיליון 23, ינואר 2021.
*אריק גלסנר, על "הפרח האדום", של וְסֵבוֹלוֹד גַרשין, בהוצאת "תשע נשמות" (מרוסית: טינו מושקוביץ, 128 עמ'), 23 בפברואר 2021.
*צליל ניב, "בטן ופצע בברך" על "בטן אלפא" מאת טינו מושקוביץ באתר "מעלה", מרץ 2023.

* הערה על שירה, שוויון נפש ומגניבות, מעלה 14, יוני 2024, עמ' 23-22, על "מגניבות"

## הערות שוליים

קטגוריה:משוררים ישראלים
קטגוריה:מתרגמים ישראלים
קטגוריה:מבקרי ספרות ישראלים
קטגוריה:תל אביב-יפו: אישים
קטגוריה:ישראלים ילידי ברית המועצות
קטגוריה:ישראלים שנולדו ב-1982
ברצל

**בֶּרְצֶל** (בהונגרית: **Bercel**) הוא כפר במחוז נוגראד שבצפון הונגריה.

## היסטוריה

## יהודי ברצל
המשפחות היהודיות הראשונות הגיעו לברצל בראשית המאה ה-19. רובם היו בעלי משקים או סוחרים.

עד שנת 1871 הייתה הקהילה כפופה לקהילת בצ'קה () אז הצטרפה לזרם האורתודוקסי ובשנת 1875 הוקמו בה בית כנסת, חברה קדישא. בשנת 1880 הוקם בית מדרש וב-1885 הוקם בית כנסת נוסף. בשנת 1930 חיו בברצל 179 יהודים ובשנת 1944 177 יהודים.

בשנת 1941 נשלחו צעירים יהודים רבים מהכפר לעבודות כפייה ובשנת 1944, לאחר כניסת הצבא הגרמני להונגריה, הועברו כל היהודים לגטו בבלשגיארמט. ב-2 ביוני הועברו למחנה ריכוז בגרש () וב-10 ביוני נלקחו למחנה ההשמדה אושוויץ.

לאחר מלחמת העולם השנייה חזרו מעט ניצולים לכפר וניסו לשקמו, אנטישמיות המקומיים יחד עם הקמת מדינת ישראל גרמה לנטישת הקהילה.

## לקריאה נוספת
*פנקס הקהילות הונגריה, יוסף שוויצר, עמוד 185–186
*בארצאל, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 71–72. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* קהילת ברצל באתר בית התפוצות
* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
הספרייה הלאומית והאוניברסיטאית בזאגרב

**הספרייה הלאומית והאוניברסיטאית בזאגרב** (בקרואטית: **Nacionalna i sveučilišna knjižnica u Zagrebu**) היא הספרייה הלאומית של קרואטיה והספרייה המרכזית של אוניברסיטת זאגרב.

הספרייה נוסדה בשנת 1607 ומטרתה העיקרית הייתה לפתח ולשמר את המורשת הכתובה הקרואטית, היא מכילה בין היתר אוסף כתבי יד וספרי עתיקים, ארכיון מוזיקלי, יצירות אומנות של אומנות קרואטים.

בין שירותי הספרייה הן השאלות בין ספרייתיות ותערוכות שונות.
מאז 1995 היא נמצאת במשכנה הנוכחי במבנה בצורת קובייה הממוקם במרכז זגרב.

## קישורים חיצוניים

* 

קטגוריה:ספריות לאומיות
קטגוריה:זאגרב: מבנים
הספרייה הלאומית ע"ש קירילוס ומתודיוס הקדושים

**הספרייה הלאומית ע"ש [[קירילוס ומתודיוס]] הקדושים** (בבולגרית: **Национална библиотека „Свети Свети Кирил и Методий“**) היא הספרייה הלאומית של בולגריה.

הרעיון להקמת הספרייה הועלה בשנת 1878 על ידי מורה ועובד עיריית סופיה וזאת על מנת לשרת את הצרכים החינוכיים והתרבותיים של העיר. באותה שנה נפתחה הספרייה, וב-1900 קיבלה בניין משלה. ב-1939 החל להיבנות בניין חדש עבור הספרייה, אך ב-1944 שני הבניינים, הן הישן והן החדש, נהרסו בהפצצה בסופיה. ב-1953 הספרייה חודשה ונפתחה מחדש.

הספרייה מכילה אוסף של כתבים מקוריים נדירים מהמאה ה-11 ועד המאה ה-19, ארכיון היסטורי של בולגריה, ואוסף של ציורי דיוקן ותצלומים.

## קישורים חיצוניים

* 

קטגוריה:ספריות לאומיות
קטגוריה:בולגריה: ספריות
קטגוריה:סופיה: מבנים
רצח קים ואל

**רצח קים ואל**, שהייתה עיתונאית שוודית, בוצע ב-10 באוגוסט 2017 על ידי היזם פיטר מדסן על סיפונה של צוללת בדנמרק.

## רקע
ממוזער|250px|הצוללת של מדסן

קים ואל הייתה עיתונאית עצמאית שוודית בת 30, שכתבה לעיתונים שונים בעולם בהם "הניו יורק טיימס" ו"הגרדיאן". היא קבעה לקיים ריאיון עם היזם, הממציא והמהנדס פיטר מדסן, שבנה באמצעות מימון המונים צוללת שנקראה "UC3 Nautilus", שאורכה 17 מטרים ומשקלה 40 טון.

ואל קבעה מועד לקיום ראיון לכתבה על מדסן. כחלק מהכתבה היא הגיעה לצוללת של מדסן. היא נראתה על ידי עוברים ושבים נכנסת לצוללת ואף צולמה על ידיהם, ומשלא שבה לביתה הודיע בן זוגה על היעלמותה. הצוללת נמצאה שקועה ועליה מדסן בלבד. תחילה טען מדסן כי הוריד אותה בחוף במקום שבו נאספה. הצוללת חולצה על ידי חיל הים הדני באזור מפרץ קוגה ונמצאו עליה כתמי דם השייכים לוואל. המשטרה חשדה שמדסן הטביע את הצוללת ומדסן נעצר מייד. לפי הערכת המשטרה, הצוללת הוטבעה כדי לטשטש ראיות בזירת הרצח. מדסן טען בהמשך שוואל מתה ב"תאונה" וכי הוא נאלץ "לקבור" את גופתה בים.

כמה ימים לאחר מכן נמצא על ידי עובר אורח בחוף חלק של פלג גופה העליון, וחודשיים אחרי כן נמצאו חלקים נוספים מגופה: ראשה ורגליה. ממצאים העלו שוואל נדקרה 15 פעמים.

מדסן הואשם ברציחתה של ואל. הוא טען בבית המשפט כי מותה נגרם בפגיעה של דלת הצוללת בראשה, וכי הוא זרק את גופתה לים, והכחיש שרצח אותה. הוא נידון למאסר עולם על רציחתה של ואל והתעללות מינית וביצוע מעשה. על פי התביעה מתה ואל מחניקה או משיסוף גרונה.

התביעה טענה כי המשטרה מצאה במחשבו של מדסן צילומי וידאו של נשים שנרצחו. עוד טענה התביעה כי עדים מסרו שמדסן צפה בסרטונים של עריפת ראשים ותירגל חנק ארוטי.

מדסן הגיש ערעור על גזר דינו, אך ערעורו נדחה, ומאסר העולם שקיבל (אשר בדנמרק עומד על 16 שנות מאסר בממוצע) נותר על כנו. באוקטובר 2020 הצליח להמלט מהכלא אך נתפס כעבור זמן קצר.

## הנצחת קים ואל
בני משפחתה וחבריה של ואל הקימו לאחר מותה קרן שמטרתה לממן עיתונאיות הכותבות על פי ערכיה של ואל. ביום השנה להירצחה נערך לזכרה מרוץ ב-15 ערים שונות בעולם. אמה של ואל כתבה ספר לזכרה. בשנת 2020 שודרה סדרת טלוויזיה דנית בשם "החקירה" המגוללת את סיפור חקירת הרצח.

## קישורים חיצוניים
* 
* 
*  
* 

## הערות שוליים

קטגוריה:פרשיות רצח
קטגוריה:דנמרק: היסטוריה
קטגוריה:פשע באירופה
קסמונה בת אסמאעיל

**קסמונה בת אסמאעיל** (בערבית: **قسمونة بنت إسماعيل**; נולדה כנראה במאה ה-12) הייתה משוררת יהודייה שכתבה בערבית בתקופת ימי הביניים באנדלוסיה, מהבודדות ששיריהן שרדו עד ימינו.

## מקורות
רק שלושה שירים של קסמונה מוכרים כיום, וזאת מכיוון שצוטטו בשתי אסופות מאוחרות: חיבורו של א-סיוטי, "נוזהת אל-ג'ולסא פי אשעאר אל-ניסא" (אנתולוגיה של שירי נשים), וחיבורו של אחמד מוחמד אל-מקארי, "נפח אל-טיב". נראה שא-סיוטי, ואולי גם אל-מקארי, הסתמכו על אנתולוגיה מוקדמת יותר של שירה אנדלוסית, "כתאב אל-מע'רב" מאת אבן סעיד אל-מע'רבי.

## ביוגרפיה
מעט ידוע על חייה של קסמונה. שני מקורות מספרים כי אביה היה יהודי, וכי הוא לימד אותה את אמנות הפואטיקה. אל-מקארי מכנה את האב "אסמאעיל אל-יהודי", אולם א-סיוטי מכנה אותו "אסמאעיל בן בגדאלה אל-יהודי", ואומר שקסמונה חיה במאה ה-12. יש סברה לפיה אביה של קסמונה היה רבי שמואל הנגיד (מת 1055-1057), או שהיה אחד מאבות המשפחה, אבל היסודות לכך מוטלים בספק.

פירוש שמה הוא "קסומה" או "יפת תואר".

## חיבורים
שלושה שירים של קסמונה ידועים:

1.
האחד הוא חלק מאתגר שירי שהתחיל אביה של קסמונה. כך הוא מתחיל:

ועל כך משיבה קסמונה:

המילה החסרה בבית השיר היא כנראה מילה המתייחסת לאישה.

2.
בהקדמה לשיר המפורסם ביותר של קסמונה, המצוטט לרוב באסופות שירה ערבית, מסופר שיום אחד היא הביטה במראה וראתה שהיא יפהפייה ובשלה לנישואין. ואז היא דקלמה בית שיר זה:

3.

## קישורים חיצוניים
* S. D. Goitein, **A Mediterranean Society**, Berkeley, 1969–88, vol. 5, pp. 468–69; vol. 2, pp. 183–85; vol. 3, pp. 321–22.

## הערות שוליים

קטגוריה:משוררות
קטגוריה:משוררים ערבים
קטגוריה:נשים במאה ה-12
קטגוריה:נשים אנדלוסיות
קטגוריה:משפחת רבי שמואל הנגיד
קטגוריה:יהודי ספרד במאה ה-12
ולנטינה פריימן

**ולנטינה פריימן** (בלטבית: **Valentīna Freimane**) לבית לוונשטיין (Loewenstein;  18 בפברואר 1922, ריגה - 16 בפברואר 2018, ברלין) הייתה אשת תיאטרון וקולנוע לטבית ממוצא יהודי.  

## חייה
אביה של פריימן, לאופולד, היה במוצאו ממשפחה יהודייה דוברת גרמנית בקורלנד. אמה, אווה לבית לולב (Lulaf), הייתה נצר למשפחת סוחרים יהודים דוברי רוסית מסנט פטרבורג שעברה לפני מלחמת העולם הראשונה ללייפאיה. ב-1923 עברה המשפחה לפריז וב-1926 עברה לברלין, עקב עיסוקיו המקצועיים של האב שהיה יועץ משפטי של אולפני הקולנוע UFA. שם זכתה פריימן להכיר כוכבי קולנוע ידועים, בהם אני אונדרה  וקרל למץ' . פריימן למדה בבית ספר בברלין, וב-1931 עברה לגור עם סבה בריגה, שם למדה בבית ספר גרמני. ב-1935, לאחר עליית המפלגה הנאצית לשלטון בגרמניה, עברו גם הוריה לריגה.

עם כיבוש לטביה על ידי ברית המועצות, בשנת 1940, אולצו בני המשפחה לקבל לדירתם קצין סובייטי בתור דייר. פריימן נישאה לסטודנט יהודי בשם דיטריך פיינמן (Dietrich Feinmanis) אך בשל טעות בירוקרטית קיבלה את השם "פריימן".

### בתקופת השואה
עם הכיבוש הגרמני של לטביה גורשה פריימן עם קרובי משפחתה לגטו ריגה. רוב קרוביה נרצחו לאחר מכן. בעלה נאסר ומת בכלא בריגה. 

בתקופת השואה, בין השנים 1941-1944, שרדה פריימן במסתורים שונים בריגה, בין היתר בעזרת פאול שימן, לימים חסיד אומות העולם. לאחר מותו ב-1944 הסתתרה בדירה ברובע הישן של ריגה, שם הייתה עדה לכניסת הצבא האדום ולשחרור העיר ב-13 באוקטובר 1944.

### לאחר השואה
בתקופת הכיבוש הסובייטי סבלה פריימן עקב העובדה שמשפחתה הייתה מהמעמד הבינוני-גבוה וכן עקב מוצאה היהודי. עם זאת, בשנת 1949 סיימה את לימודיה לתואר בהיסטוריה באוניברסיטת לטביה. בין השנים 1950-1963 עבדה בלייפאיה בתור מחנכת ובתור עורכת עיתון יומי בשם "Komunists". בין השנים 1962-1965 למדה באקדמיה הרוסית לאמנויות התיאטרון במוסקבה. בין השנים 1968-1980 למדה באקדמיה הלטבית למדעים . לאחר מכן ועד 1989 לימדה היסטוריה של התיאטרון באקדמיה הלטבית למוזיקה על שם יאזפס ויטולס . קשריה אפשרו לה להביא לריגה סרטים מערביים שנאסרו להפצה בברית המועצות. אחד מתלמידיה היה השחקן והבמאי אלביס הרמניס . ב-2001 קיבלה פריימן את עיטור שלושת הכוכבים  הלטבי כאות הערכה על יצירתה. 

לאחר הכרזת העצמאות של לטביה, ב-1991, החלה פריימן לשהות בעיקר בברלין, במחיצת חבריה, איש התיאטרון הנינג רישביטר  והפילוסוף והסופר מיכאיל קוסמיץ' ריקלין . מאמצע שנות התשעים עבדה בתחנת הרדיו הגרמנית Deutschlandradio והרצתה באוניברסיטה החופשית של ברלין.

בשנת 2010 פורסמה האוטוביוגרפיה של פריימן, "Ardievu, Atlantīda!'" ("להתראות, אטלנטיס!"). האוטוביוגרפיה כללה את תיאור חייה עד 1944. האוטוביוגרפיה הפכה לרב-מכר בלטביה ותורגמה לגרמנית. על בסיס האוטוביוגרפיה כתב המלחין הליטאי ארטורס מסקץ  את האופרה "ולנטינה". כתיבתו של ספר ההמשך - חייה של פריימן בין השנים 1944-1962 - לא הושלמה.

קטגוריה:חוקרות תיאטרון
קטגוריה:ניצולות השואה
קטגוריה:ניצולי השואה: לטביה
קטגוריה:יהודים לטבים
קטגוריה:בוגרי אוניברסיטת לטביה
קטגוריה:ילידות 1922
קטגוריה:נפטרות ב-2018
קטגוריה:נפטרים ב-2018
הנרי ספנסר, הרוזן הראשון מסנדרלנד

**הנרי ספנסר, הרוזן הראשון מסנדרלנד, ברון ספנסר השלישי מוורמלייטון** (באנגלית: **Henry Spencer, 1st Earl of Sunderland**; 23 בנובמבר 1620 - 20 בספטמבר 1643) המכונה **הלורד ספנסר** בין השנים 1636–1643, היה עמית אנגלי ופוליטיקאי אנגלי ממשפחת ספנסר, אשר נלחם ומת במלחמת האזרחים האנגלית בצד של הקאוולרים.

## ביוגרפיה
הנרי נולד באלתורפ לוויליאם ספנסר, ברון ספנסר השני מוורמלייטון וליידי פנלופה וריאותסלי, בתו של הנרי וריאותסלי, הרוזן השלישי מסאות'האמפטון, והוטבל ב-23 בנובמבר 1620 בכנסיית גרייט ברינגטון. הוא למד במודלין קולג' (אוקספורד), וסיים את לימודיו לתואר שני באמנויות ב-31 באוגוסט 1636. מאוחר יותר באותה שנה הוא ירש את תואר אביו של הברון ספנסר, בעקבות מות אביו ב-19 בדצמבר 1636.

הנרי נלחם בקרב אדהיל בשנת 1642 וזכה לתגמול על שירותיו ב-8 ביוני 1643 על ידי קבלת התואר רוזן סנדרלנד (למרות שהתואר עלה לו 3000 ליש"ט). לאחר מכן הוא נלחם במצור על גלוסטר באוגוסט 1643, ובקרב הראשון על ניוברי ב-20 בספטמבר 1643, שם נהרג, בהיותו בן 23, מפגיעת כדור תותח.

## משפחתו
ימין|ממוזער|128x128 פיקסלים| דורותי סידני (1617-1684) (הנרי פירס בון)
ב-20 ביולי 1639 התחתן הנרי עם ליידי דורותי סידני (אשר בעבר דחתה את ידו של אדמונד וולר), בתו של רוברט סידני, הרוזן השני מלסטר. הנישואים היו נישואי אהבה והנרי קיבל את אישורו החם של חמיו. אחרי מותו של הנרי, ניחם אביה את דורותי בכך שהזכיר לה את נישואיה המאושרים. להנרי ולאשתו היו שלושה ילדים:
* ליידי דורותי ספנסר (1640–1670), התחתנה עם ג'ורג' סאביל, מרקיז הליפקס הראשון.
* רוברט ספנסר, הרוזן השני מסנדרלנד (1641–1702)
* ליידי פנלופה ספנסר (1642–1667)

## אילן יוחסין

## קישורים חיצוניים

* 
* 

## הערות שוליים

קטגוריה:משפחת ספנסר-צ'רצ'יל
קטגוריה:אנגלים שנולדו ב-1620
קטגוריה:נפטרים ב-1643
ג'ינס אמהות

[ממוזער|[טיפר אייצ'סון, אז הגברת השנייה של ארצות הברית, לובשת ג'ינס אמהות בצעדה בשנת 2000.]]
**ג'ינס אמהות** (ב**[[אנגלית]]:** Mom jeans) הוא סלנג לתיאור מכנסי ג'ינס די רחבים בגזרה גבוהה. "ג'ינס האמהות" היה אופנתי בסוף שנות השמונים ותחילת שנות התשעים של המאה ה-20. בשני העשורים שלאחר מכן נחשב סוג זה למיושן ולא אופנתי בעיני הדור הצעיר, ונלבש בעיקר על ידי נשים בגיל העמידה, ומכאן שמו. בתחילת העשור השני של המאה ה-21 הג'ינס חזר להיות אופנתי בקרב היפסטריות אשר אימצו אותו כחלק בלתי נפרד מהמלתחה שלהן.

## מאפיינים
ג'ינס האמהות מתאפיין בגזרה גבוהה, למעלה מגובה הטבור. הג'ינס מופיע לרוב בצבע כחול-בהיר אחיד, ללא סימני שפשוף.

## קישורים חיצוניים

קטגוריה:אופנה
קטגוריה:טקסטיל
קטגוריה:מכנסיים
קטגוריה:סלנג
דנה אבירם

**דנה אבירם** (נולדה ב-13 באוקטובר 1971) היא סופרת ילדים ונוער, יזמית, בעלת חברת "זהירים ברשת", עובדת סוציאלית בשירות בתי הסוהר ומרצה בתחום החינוך. מרבית עיסוקה הוא בתחום מוגנות ברשת, בו היא עוסקת שנים רבות. כמו כן היא עוסקת בטיפול קבוצתי ופרטני לילדים המתקשים חברתית. 

## ביוגרפיה
אבירם נולדה בחיפה וגדלה בשכונת אחוזה, כילדה התקשתה בלימודים וקראה ספרים רבים. למדה עבודה סוציאלית באוניברסיטה העברית בירושלים, ועם סיום לימודיה עבדה עם ילדים ונוער בסיכון והייתה פקידת סעד לחוק הנוער. בשנת 2005, התחילה לעבוד כעובדת סוציאלית בבית הסוהר לגברים "מעשיהו" בעיקר התמחתה בטיפול באגף לעברייני מין וכן חולי נפש. המפגשים בכלא עם עברייני המין השפיעו עליה והיא החלה לכתוב ספרים על מוגנות ברשת לילדים. בכדי לעצור את תופעת הפגיעות המיניות ברשת היא הקימה את חברת "זהירים ברשת". במקביל המשיכה לכתוב ספרים העוסקים בהתמודדות ברשת שזכו לחשיפה והוכרה רבים. הספר "סלפי אחד יותר מדי" נכנס למצעד הספרים בשנת 2015 ונבחר לתואר "הספר האהוב ביותר על הנוער" במשך שנתיים. בשנה זו נבחר למצעד הספרים גם הספר "חולמת להיות אלופה" שכתבה בליווי האלופה האולימפית יעל ארד. במקביל התמחתה אבירם בטיפול קבוצתי ופרטני בילדים דחויים ומתקשים חברתית, וכן כאלו המתמודדים עם חרדה חברתית. היא מתנדבת במסגרות שונות - כדוגמת עמותת רקפת שם היא מנחה קבוצה לילדים בעלי חרדה חברתית.

אבירם מתגוררת במודיעין, היא נשואה ולה שלושה ילדים.

## זהירים ברשת
חברת "זהירים ברשת" הוקמה על ידי דנה אבירם בשנת 2013 במטרה להעניק כלים לילדים בתחום ההגנה ברשת זאת תוך חינוך, שיח, והעלאת מודעות לסכנות ולדרכי ההגנה. במסגרת פעילות החברה מתקיימות הצגות ילדים, סדנאות, הרצאות, וכן חדרי בריחה - לתלמידים - הורים ומורים. זאת מתוך תפיסה שיש לקדם את השיח בדרכים חדשניות ויצירתיות אשר ייצרו סביבה בטוחה לילדים ולנוער ברשת. החברה מעסיקה שחקנים ושחקניות, מנחי קבוצות, ומרצים בתחומים אלה. הפעילות בחברה מתפרסת על פני כל רחבי הארץ. בשנת 2019 נכחו בפעילויות השונות-כ־30,000 תלמידים. פעילותה זוכה להערכה והוקרה רבה, ומהווה חוד החנית במאבק בפגיעות ברשת (בריונות ברשת, חרמות, ביוש, פגיעות מיניות ופרסום תכנים לא ראויים ותמונות חושפניות).

## ספרים

## קישורים חיצוניים

* 

* דנה אבירם, באתר לקסיקון הספרות העברית החדשה
* שי צלר, חורים ברשת, במגזין מקור ראשון, 13 בינואר 2012

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:בוגרות האוניברסיטה העברית בירושלים: עבודה סוציאלית
קטגוריה:בוגרי האוניברסיטה העברית בירושלים: עבודה סוציאלית
קטגוריה:סגל בית הסוהר מעשיהו
קטגוריה:ישראליות שנולדו ב-1971
קטגוריה:ישראלים שנולדו ב-1971
חואן, נסיך אסטוריאס

**חואן, נסיך אסטוריאס** (בספרדית: **Juan de Aragón, príncipe de Asturias**; 30 ביוני 1478 - 4 באוקטובר 1497) היה בנם של המלכים הקתולים ונסיך אסטוריאס עד מותו.

## ביוגרפיה
חואן נולד ב-30 ביוני 1478 בסביליה, פרננדו השני, מלך אראגון ולאיזבלה הראשונה, מלכת קסטיליה. בעת לידתו נלחמו הוריו במלחמת הירושה הקסטיליאנית נגד בת דודתו חואנה, נסיכת קסטיליה, בתו של אנריקה הרביעי, מלך קסטיליה, אשר נתמכה על ידי אפונסו החמישי, מלך פורטוגל, ולידת חואן סייעה לאמו לנצח במלחמה.

בשנת 1479 נחתם הסכם שלום בין הצדדים, ולפי ההסכם הוחלט כי לחואנה תינתן הברירה האם לחכות ולהתחתן עם חואן, או לפרוש למנזר, אך חואנה בחרה להפוך לנזירה וויתרה על דרישתה לכתר. כיורש העצר היה חואן מאוד אהוב על אמו, שאף השקיעה רבות בחינוכו, ולאחר גילוי קובה בשנת 1492 כינתה את האי על שם חואן.

בתחילה רצו הוריו לחתנו עם אן מברטאן, בתם של פרנסואה השני, דוכס ברטאן ומרגריט מפואה, אולם ההסכם לא יצא לבסוף אל הפועל. ב-3 באפריל 1497 התחתן חואן עם מרגרטה מהבסבורג, בתם של מקסימיליאן הראשון, קיסר האימפריה הרומית הקדושה ומארי, דוכסית בורגונדיה, אולם ב-4 באוקטובר אותה שנה מת חואן משחפת בסלמנקה, בעת שבא לחתונת אחותו איזבלה מאראגון, מלכת פורטוגל עם מנואל הראשון, מלך פורטוגל, ולא הותיר ילדים אחריו.

## אילן יוחסין

## קישורים חיצוניים

קטגוריה:אצולה ספרדית
קטגוריה:ילידי 1478
קטגוריה:נפטרים ב-1497
אלברט ספנסר, רוזן ספנסר השביעי

**אלברט ספנסר, רוזן ספנסר השביעי** (באנגלית: **Albert Edward John Spencer, 7th Earl Spencer**; 23 במאי 1892 - 9 ביוני 1975), כונה **הנכבד אלברט ספנסר** עד 1910, ולאחר מכן נקרא **ויקונט אלתורפ** בין השנים 1910–1922, וכן היה ידוע פחות רשמי כג'ק ספנסר. היה אציל בריטי, והסבא מצד אביה של דיאנה, הנסיכה מוויילס, שהייתה בת פחות מ-14 בזמן מותו. דיאנה התחתנה עם צ'ארלס, נסיך ויילס, יורש כס המלוכה הבריטי, שש שנים לאחר מותו.

## ביוגרפיה
אלברט ספנסר נולד ב-23 במאי 1892 בלונדון, לצ'ארלס ספנסר, רוזן ספנסר השישי ולמרגרט ברינג, בתם השנייה של אדוארד ברינג, ברון רוולסטוק הראשון ולואיז בולטייל.  הסנדקים שלו כללו את המלך אדוארד השביעי . 

הוא התחנך בבית הספר הארו ובטריניטי קולג', קיימברידג', שם הוא היה חבר של ליונל לופטון, שלמד את אותו נושא בטריניטי. הם נרשמו יחד כדי להילחם במלחמת העולם הראשונה. אחותו של לופטון אוליב מידלטון היא הסבתא של קייט מידלטון שנישאה לנינו של לורד ספנסר, הנסיך ויליאם, באפריל 2011. 

ב-5 באוגוסט 1914 התגייס ספנסר כסגן משנה ברגימנט הראשון של משמר החיים, הועלה לדרגת סגן ב-21 באוקטובר 1914, מונה לקצין מטה ב-9 במאי 1917, וקודם לקפטן ב-15 ביוני 1917. כאשר מוזגו הרגימנטים ה-1 וה-2 של משמר החיים ב-18 בנובמבר 1922, מונה ספנסר מונה ברגימנט משמר החיים החדש. הוא פרש מהצבא ב-20 בספטמבר 1924, אך נשאר קצין מילואים עד ה-2 ביוני 1943.

ב-26 בפברואר 1919 התחתן אלברט עם ליידי סינתיה המילטון, בתם של ג'יימס המילטון, דוכס אברקורן השלישי וליידי רוזלינד בינגהאם, בכנסיית סיינט ג'יימס בפיקדילי, ונולדו להם שני ילדים. בשנת 1922 מת אביו, ואלברט ירש את תאריו.

ב-27 באוגוסט 1924 מונה אלברט לקולונל הכבוד של הגדוד הרביעי (טריטוריאלי), ברגימנט נורת'האמפטונשייר, ונותר בתפקיד זה אף כששמו שונה לרגימנט ה-50 (רגימנט נורת'האמפטון) נגד מטוסים ב-1 באוקטובר 1937, ובמהלך גלגוליו השונים לאחר המלחמה, עד שלבסוף ויתר על מינויו ב-1 באפריל 1967. הוא זכה בפרס היעילות הטריטוריאלית ב-12 בספטמבר 1944, עם שני אבזמים ב-20 בנובמבר 1953.

ב-9 באפריל 1935 מונה אלברט למשנה הנציב בנורת'האמפטונשייר, וב-11 במרץ 1952 מונה לנציב בנורת'האמפטונשייר, וכיהן בתפקיד זה עד ה-31 ביולי 1967. ב-1 ביולי 1955 הוא נעשה אביר של מסדר ג'ון הקדוש בירושלים.

אלברט היה פעיל בפוליטיקה המקומית של נורת'האמפטונשייר, כמושל מטעם המפלגה השמרנית. הוא פתח את בית אבותיו, אחוזת אלתורפ, לקהל הרחב, והיה מומחה ידוע לאמנות, בהיותו נאמן באוסף וולאס ויו"ר בית הספר המלכותי לתפירה. הוא היה עמית של אגודת העתיקות של לונדון ושל החברה המלכותית לאמנויות, ובשנות ה-60 היה במשך שמונה שנים יושב ראש המועצה המייעצת של מוזיאון ויקטוריה ואלברט. כמו כן הוא היה יו"ר הנציגים בבית הספר וולינגבורו בין השנים 1946–1972.

אלברט מת ב-9 ביוני 1975 בנורת'האמפטון, לאחר מחלה קצרה, ובנו, ג'ון, אביה של דיאנה, הנסיכה מוויילס ירש את תאריו.

## משפחתו
ב-26 בפברואר 1919 התחתן אלברט עם ליידי סינתיה המילטון, בתם של ג'יימס המילטון, דוכס אברקורן השלישי וליידי רוזלינד בינגהאם, בכנסיית סיינט ג'יימס בפיקדילי, ונולדו להם שני ילדים:
* ליידי אן ספנסר (נולדה ב-1920) התחתנה עם קפטן כריסטופר וייק-ווקר, בנו של סר אדמירל פרדריק וייק-ווקר.
* ג'ון ספנסר, רוזן ספנסר השמיני (1924–1992).

## אילן יוחסין

## קישורים חיצוניים

* 

## הערות שוליים

קטגוריה:בוגרי בית הספר הארו
קטגוריה:משפחת ספנסר-צ'רצ'יל
קטגוריה:בריטים שנולדו ב-1892
קטגוריה:בריטים שנפטרו ב-1975
קונצ'ורפטור

**קונצ'ורפטור** (שם מדעי: *Conchoraptor*; משמעות השם: "שודד קונכיות") הוא סוג של דינוזאור בעל מקור קשיח אשר חי בסוף הקרטיקון במדבר גובי שבמונגוליה לפני 70-66 מיליון שנה ונכחד בהכחדת הקרטיקון הגדולה. 
## מאפיינים
אובירפטור זה הגיע לאורך 1-2 מטר בלבד ובניגוד לחבריו למשפחה הוא היה חסר כיפה גדולה לראשו. הוא היה בעל מקור קרני דמוי-תוכי וחסר שיניים שאיתו כנראה פיצח בחוזקה צדפות ורכיכות נוספות. הגוף עצמו היה בעל עצמות רכות יותר והוא היה בעל זרועות ארוכות ורגליים ארוכות. כמה חוקרים סברו שסוג זה היה פרט של אובירפטור צעיר שעדיין לא גידל כיפה מושלמת אך דעה זו נשללה.

באותה תקופה בה חי המדבר המונגולי היה לח בהרבה וזרמו בו נהרות קדומים, בהם אולי היו מיני רכיכות. בנוסף חיו בהם מיני דינוזאורים צמחוניים גדולים כמו הזאורולופוס, טרכיאה וסאיצ'נייה, טרודוניים ודרומאוזאוריים מהירים וטורפים גדולים כמו הטרבוזאורוס והאליוראמוס. כל אלה נכחדו לפני 66 מיליון שנה.

## בתרבות
דינוזאור זה הופיע במשחק פארק היורה 3: בניית פארק.

## קישורים חיצוניים

קטגוריה:בעלי חיים שתוארו ב-1986
קטגוריה:טקסונים שתוארו בידי רינחן ברסבולד
קטגוריה:אובירפטוריים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1986
אבימימוס

**אבימימוס** (שם מדעי: *Avimimus*; מילולית: "מחקה עוף") הוא סוג של דינוזאור תרופוד מקבוצת האובירפטורוזאוריה שחי בסוף הקרטיקון לפני 70 מיליון שנה. הוא היה קרוב לאובירפטוריים ולקנגנתיים אך השתייך למשפחה עצמאית - **אבימימיים** (*Avimimidae*).

## מאפיינים
מאובניו של האבימימוס נמצאו במונגוליה ותוארו ב-1981 בידי החוקר הרוסי סרגיי קורזנוב שהשתייך למין *Avimimus portentosus*. נמצאו מספר ממצאים מהסוג וב-2018 נתגלה מין נוסף - *Avimimus nemegtensis*.

דינוזאור זה היה קטן מאוד והגיע לאורך 1.5 מטרים. הוא היה בעל גוף קל משקל ונע על שתיים עם רגליים ארוכות בעלות שלושה טפרים בקצותיהן. היה לו צוואר ארוך ובקצהו ראש גדול בעל מקור וחלל עיניים גדול. בעבר סברו שהיה חסר שיניים אך בהמשך התגלו שיניים זעירות בבסיס המקור. לא ברור אם היה אוכל-כול, אוכל צמחים או אולי אוכל חרקים.

צורת הגוף והמקור שלו דמו לאלה של עוף ומכאן שמו. ייתכן מאוד שהיה מכוסה בנוצות כמו עוף אמיתי ואולי היה מאבות העופות. הוא חי במדבר גובי הקדום ובו ניזון ככל הנראה מטרף קטן, ונמלט במהירות מטורפים כמו הטרבוזאורוס הקטלני.

## בתרבות
דינוזאור זה הופיע במשחק פארק היורה 3: בניית פארק.

## גלריית תמונות

קובץ:Avimimus ( feathers ).JPG
קובץ:Avimimus mount.jpg
קובץ:Avimimus at TyrannosaursMeetTheFamily.jpg


## קישורים חיצוניים

קטגוריה:אובירפטורוזאוריה
קטגוריה:דינוזאורים שחיו בקרטיקון עליון באסיה
קטגוריה:מונגוליה: מאובנים
קטגוריה:טקסונים שתוארו בידי סרגיי קורזנוב
קטגוריה:מאובני טקסונים שתוארו ב-1981
נפוליאון ציבולסקי

**נפוליאון ציבולסקי** (בפולנית: **Napoleon Nikodem Cybulski**; 14 בספטמבר 1854 - 26 באפריל 1919) היה פיזיולוג פולני ואחד מחלוצי תחומי האנדוקרינולוגיה והאלקטרואנצפלוגרפיה בתקופתו. ציבולסקי ידוע בעיקר בזכות גילוי האדרנלין.

## ביוגרפיה
נפוליאון ציבולסקי נולד ב-14 בספטמבר 1854 בקריבנוסי שבאימפריה הרוסית (בבלארוס של ימינו) למשפחת אצולה פולנית. לאחר שסיים את השכלתו התיכונית במינסק, החל ציבולסקי בלימודי הרפואה בסנקט פטרבורג שברוסיה, וסיים אותם בהצטיינות יתרה בשנת 1885, לאחר שחיבר עבודת דוקטורט בנושא מדידת מהירותה של זרימת הדם בכליו באמצעות מכשיר שפיתח ובנה בעצמו. במקביל ללימודיו, בין השנים 1877–1885 עבד ציבולסקי כעוזר-מעבדה באוניברסיטה בה למד. נוסף על עבודת הדוקטורט שלו, ערך ציבולסקי מחקר בנושא השפעתו של עצב הסרעפת על קצב הנשימה, על הלרינקס ועל עצב הואגוס.

לאחר שסיים את לימודיו האוניברסיטאיים בשנת 1885, עבר ציבולסקי לקרקוב שבאימפריה האוסטרו-הונגרית (בפולין של ימינו), וקיבל בה את משרת ניהול המחלקה לפיזיולוגיה באוניברסיטה היגלונית. בהמשך קריירתו באוניברסיטה שימש ציבולסקי גם כדיקן הפקולטה לרפואה וכרקטור האוניברסיטה.

### עבודתו המדעית
נפוליאון ציבולסקי נחשב לפורץ דרך בתחומי רפואה שונים, ובתחומי האנדוקרינולוגיה והאלקטרואנצפלוגרפיה בפרט.

בשנת 1890 ביצע את אחד מרישומי ה-EEG הראשונים בהיסטוריה של קליפת המוח יחד עם עמיתו אדולף בק. הרישום נעשה על קופים וכלבים, באמצעות חיבור אלקטרודות לראשן של החיות הנבדקות. בניסוי זה, הפריכו ציבולסקי ובק את ההשערה לפיה מקורם של השינויים במתח החשמלי בעת המדידה הוא בשרירי הגולגולת, והוכיחו שעוצמת הגירוי החשמלי קשורה ביחס ישר לגובה המתח החשמלי. במחקר אחר, שנעשה אף הוא בשיתוף פעולה עם בק, הוכיח ציבולסקי שמקורן של תחושות הטעם השונות הוא בקולטנים שונים בלשון, ולא באותם הקולטנים לכל הטעמים כפי שהיה נהוג לחשוב בתקופתו.

בשנת 1895 ערך ציבולסקי ניסויים שונים בנושא פעילותה ההורמונלית של ליבת יותרת הכליה, שבסופם גילה לראשונה ובודד את ההורמון אדרנלין.

בין השנים 1913–1914 המשיך ציבולסקי בחקר פעילותו החשמלית של המוח, במסגרתם תיעד גם את הפעילות המוחית בזמן פרכוס באמצעות EEG.

ציבולסקי נפטר באפריל 1919, בגיל 64, כתוצאה משבץ מוחי. הוא הותיר אחריו מעל למאה מחקרים רפואיים שונים.

## קישורים חיצוניים

## הערות שוליים

קטגוריה:מדענים פולנים
קטגוריה:אנדוקרינולוגים פולנים
קטגוריה:פולנים שנולדו ב-1854
קטגוריה:פולנים שנפטרו ב-1919
פארק היורה 3: בניית פארק

**פארק היורה 3: בניית פארק** (באנגלית: **Jurassic Park III: Park Builder**) הוא משחק סימולציות ניהול ובנייה מסדרת סרטי "פארק היורה" המבוסס על הסרט השלישי. הוא יצא באוגוסט 2001, לצד יציאת הסרט בקולנוע ובהמשך היו גרסאות נוספות שלו בספטמבר ואוקטובר של אותה שנה. הוא מיועד לשימוש ב-Game Boy Advance, ודומה בצורתו למשחק "Jurassic Park: Operation Genesis".

המשחק קיבל ביקורת בינונית, כשאתר "Metacritic" נתן לו ציון 65 מתוך 100 נקודות, וביקר את המוזיקה הנלווית, המסכים הרבים ואת המחסור בהדרכה לשחקן.

## משחקיות
משחק זה הוא לשחקן בודד ובו השחקן צריך לבנות פארק שעשועים תוך השקעת כסף ומשאבים ביצירה.

לצורך כך השחקן שולח שמונה צוותי חפירה ברחבי האי ומחפש ענברי יתושים, המכילים ד.נ.א של דינוזאורים. לאחר מכן נוצרים מהם דינוזאורים וכך נוצר פארק חי שיש להתאים אותו להגעת אורחים וכן לפרסם את קיומו. הוא בונה להם מלונות, מסעדות וחנויות שונות כדי להרוויח וכן אוטובוסים הצופים בדינוזאורים בסביבתם. באי ישנם הוריקנים ורעידות אדמה שיכולות לגרום לנזק. כמו כן, החיות יכולות להיות חולות ורעבות ויש צורך לדאוג לכל צרכיהן.

במשחק זה מעל 140 סוגי דינוזאורים ויצורים דומים, הנחלקים לטורפים ולאוכלי עשב (ומחולקים בתוך הקטגוריה לשלוש רמות בהתאם לרמת הטיפול והסיכון שלהם), וכן לכמה פטרוזאורים המצויים בכלובים ומינים ימיים, אותם משכנים לאורך החוף.

## קישורים חיצוניים
* 

קטגוריה:משחקי וידאו משנת 2001
קטגוריה:פארק היורה: משחקי וידאו
קטגוריה:משחקי וידאו שפותחו ביפן
Jurassic Park: Operation Genesis

**Jurassic Park: Operation Genesis** הוא משחק וידאו מסדרת סרטי פארק היורה אשר יצא בחודש מרץ 2003. משחק זה הוא משחק סימולציות ניהול ובנייה, בו שחקן בודד מפתח ובונה פארק שעשועים על אי בקוסטה ריקה.

המשחק מיועד לשימוש בשלוש פלטפורמות: Windows ,פלייסטיישן 2 ו-Xbox (האחרון יצא מעט לאחר קודמיו).

## תוכן
משחק זה מזכיר מעט את אירועי הסרט הראשון, בו ג'ון האמונד מנסה לבנות פארק על האי "איסלא נובלר" ולהפוך את האי לרמת "5 כוכבים". השחקן צריך לשלוח צוותי חפירה לחפש ממצאי ענברי יתושים או מאובנים של דינוזאורים ולהקים אותם לחיים. הוא יכול לייצר מעל 65 זנים נכחדים שונים הנחלקים ל-4: טורפים גדולים כמו הטירנוזאורוס והספינוזאורוס שצריכים שמירה מאובטחת, טורפים קטנים יותר, צמחוניים בינוניים וצמחוניים גדולים מאוד כמו טריצרטופס וברכיוזאורוס. לאחר שהדינוזאורים קיימים הוא צריך לספק להם אוכל ושתייה ולספק לטורפים חיות כמו כבשים ועזים. דינוזאורים שטורפים דינוזאורים אחרים יכולים לספק לשחקן עוד חומר ליצירת הDNA להחזרתם לחיים.

באי ישנם אזורים רבים בהם אפשר לחפור וחלקם מלאים בנוסף למאובנים בכסף, זהב ואבנים. חלק מצוותי החפירה יכולים להיקנות במהלך המשחק. בהמשך מגיעים מבקרים והשחקן מרוויח כסף בהתאם לפופולריות של הפארק. לשם כך המבקרים צריכים להיות מרוצים ולצפות בדינוזאורים. ישנם חנויות שהשחקן יכול לבנות במשך המשחק וכן תרופות למחלות שצריך להשקיע מחקר כדי להגיע אליהם.

בנוסף על הרווחת כסף השחקן צריך למלא 10 משימות שונות ומשתנות בפארק.

## קישורים חיצוניים
* 

קטגוריה:משחקי וידאו משנת 2003
קטגוריה:פארק היורה: משחקי וידאו
קטגוריה:משחקי בניית פארקי שעשועים
קטגוריה:משחקי וידאו שפותחו באוסטרליה
דניאל רות

**דניאל פרנסואה רוֹת** (בצרפתית: **Daniel François Roth**; נולד ב-31 באוקטובר 1942) הוא נגן עוגב, מלחין ומחנך צרפתי.

## קורות חייו
### לימודים
רות נולד במילוז, צרפת. הוא החל את הכשרתו המוזיקלית בקונסרבטוריון בעיר הולדתו, אצל ז'וזף ויקטור מאייר. ב-1960, נכנס לקונסרבטואר של פריז, שם סיים את לימודיו עטור בחמישה פרסים ראשונים - בעוגב ואלתור מוזיקלי, (1963, אצל רולנד פלצ'ינלי), הרמוניה (1962, אצל מוריס דיריפלה), קונטרפונקט ופוגה (1963, אצל מרסל ביץ', וליווי פסנתר (1970, אצל אנרייט פואי-רוז'ה). כמו כן למד נגינה בעוגב אצל מארי-קלייר אלן .

דניאל רות הוא אביהם של המנצח והחלילן פרנסואה קסאבייה רות והוויולן ונסן רות.

### קריירה
בשנת 1963 מילא דניאל רות את מקומה של רולנד פלצ'ינלי כנגן העוגב הגדול בבזיליקת סקרה קר בפריז,
שם החליף את מורו לשעבר כנגן עוגב בשם בלבד בשנת 1973, משרה בה החזיק עד 1985, כאשר התמנה לנגן עוגב בשם בלבד בכנסיית סן-סולפיס, פריז. קודמיו בתפקיד זה היו שארל-מארי וידור, מרסל דופרה וז'אן-ז'אק גרוננואלד

דניאל רות זכה בכמה תחרויות עוגב יוקרתיות, בהן, תחרות "Amis de l'orgue" והגראן פרי בנגינת עוגב ובאלתור בקונקור דה שארטר ב-1971.

מ-1974 עד 1976 היה דניאל רות אמן הבית ב"מקדש הלאומי של לידת הבתולים" ופרופסור לעוגב באוניברסיטה הקתולית בוושינגטון הבירה. כמו כן עבד כמורה לעוגב במרסיי, (1979-1974), שטרסבורג (1988-1979) וזארבריקן (1995-1988). בין השנים 1995 ל-2007 לימד נגינה בעוגב ואלתור באוניברסיטה למוזיקה ואמנויות הבמה של פרנקפורט. נוסף לכך, היה יועץ לעוגב החדש של קארל שוקה בפילהרמונית של לוקסמבורג, שאותו חנך בשנת 2005.

דניאל רות הוא "אביר לגיון הכבוד, "חבר במסדר האמנויות והספרות, ו"חבר כבוד בקולג' המלכותי של נגני עוגב". ב-2006, קיבל את "פרס אירופה למוזיקת קודש אירופאית" מאת פסטיבל גמינד של שוואביה (גרמניה).

## קישורים חיצוניים

* 

## הערות שוליים

קטגוריה:נגני עוגב צרפתים
קטגוריה:מורים למוזיקה בצרפת
רות
קטגוריה:מלחינים צרפתים במאה ה-20
קטגוריה:מלחינים צרפתים במאה ה-21
קטגוריה:צרפתים שנולדו ב-1942
בנקרופט (סדרת טלוויזיה)

**בנקרופט** (באנגלית: **Bancroft**) היא סדרת טלוויזיה בארבעה פרקים ששודרה לראשונה בדצמבר 2017. את הסדרה יצרה וכתבה קייט ברוק עבור רשת ITV. מככבת בה שרה פאריש בתפקיד אליזבת בנקרופט, רפ"ק בילוש מוערכת, שמנסה להפיל כנופיית פושעים. בעוד שמקרה רצח מהעבר, שהיא הייתה מעורבת בו, נחקר על ידי סמלת בילוש צעירה בשם קתרין סטיבנס, בגילומה של פיי מרסיי.

בפברואר 2018 הוזמנה עונה שנייה לסדרה "בנקרופט" בכיכובה של פאריש.

## צוות השחקנים
### תפקידים ראשיים
* שרה פאריש – רב-פקד אליזבת בנקרופט
* אדם לונג – ג'ו בנקרופט
* אדריאן אדמונדסון – רב-פקד קליפורד ווקר
* לי בורדמן – מפקח בילוש ג'ורג' מוריס
* צ'ארלס בבלולה – סמל בילוש אנדי בוון
* ריאן מק'קן – דאנש קמארה
* שאמים אחמד – נאילה קמארה
### עונה ראשונה
* פיי מרסיי – סמלת בילוש קתרין סטיבנס
* אמארה קאראן – אניה קארים
* ארט מאליק – סנ"צ אלן טהירי
* לינוס רואץ' – טים פרייזר
* לילי סקופסקי – לורה פרייזר
* אנג'ילי מוהינדרה – זהירה קמארה
### עונה שנייה
* שארלוט הופ – אנאבל קונורס
* דייוויד אוורי – פקד בילוש ג'ייק הרפר
* ג'קלין בוטסוויין – פרנסס הולנד
* ימיסי אוינלויה – בלשית סאלי ריד

## קישורים חיצוניים
* 

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות משטרה ופשע
קטגוריה:ITV: תוכניות וסדרות
צ'ארקי

**צ'ארקי** (מקצ'ואה: בשר מיובש ומלוח, בספרדית: **Charqui**) הוא מאכל העשוי בשר מיובש ומומלח. 

המאכל אופייני לאזור האנדים ומיוצר בפרו, בוליביה, ארגנטינה וצ'ילה מבשר אלפקה, למה או הכלאה של שניהם.

תהליך הייצור של הצ'ארקי כולל את המלחת הבשר ויבושו בשמש. ישנם אזורים (אגם טיטיקקה, למשל) בהם הבשר נפרס לרצועות לפני יבושו, ובאזורים אחרים, כגון בקוסקו, הבשר מיובש בנתחים שלמים כולל העצם. בספרדית נקראים נתחים אלה "צארקי קומפלטו" (charqui completo).

מקור הצ'ארקי הוא בתרבות האינקה, אשר ניצלה את האוויר הקר והיבש ואור השמש העז של הרי האנדים לשימור בשר. האינקה השתמשו בצ'אנקי לאספקת מזון בתחנות הדרכים (בקצ'ואה: טמפו) שפרסו לאורך מערכת הדרכים ששימשה את האימפריה.

פרו היא היצרנית הגדולה עם 450 טון צ'ארקי בשנה. בברזיל מיוצר הצ'ארקי מבשר בקר. בארצות הברית קיים מאכל המבוסס על הצ'ארקי ומיוצר מבשר בקר או חזיר שנקרא ג'רקי.

צ'ארקי מסחרי נקרא "צ'ארקואדס" (charqueadas), ובארגנטינה ואורוגוואי גם "סלדרוס" (saladeros).

## קישורים חיצוניים

## הערות שוליים

קטגוריה:בשר מיובש
קטגוריה:אמריקה הדרומית: מטבחים
קטגוריה:מזון בעת העתיקה
קטגוריה:המטבח הפרואני
קטגוריה:המטבח הבוליביאני
קטגוריה:המטבח הארגנטינאי
קטגוריה:המטבח הצ'יליאני